"قالاتاسارای" "روما"نین یاریم مودافیچی‌سی استیون انزونزینی هئیتینه قاتدیغنی آچیقلاییب.
ایستانبول کلوبو فرانسا‌لی فوتبولچونو بیر ایللیک ایجاره‌یه گؤتوروب.
کلوب موقاویله‌نین دئتال‌لارینی دا آچیقلاییب. "قالاتاسارای" "روما"یا ایجاره حاقی اؤدمه‌یه‌جک. استیون انزونزی 2019/20 مؤوسومونده 3 میلیون 250 مین یورو معاش آلا‌جاق.
آنلاشمایا اساساً، "قالاتاسارای" مؤوسومون سونوندا 16 میلیون یورو اؤده‌یه‌رک فوتبولچونون ترانسفر حقوقونو آلا و یا 500 مین یورو قارشیلیغیندا ایجاره موقاویله‌سینی داها بیر مؤوسوم اوزادا بیلر. 2020/21 مؤوسومونون سونوندا ایسه اونون ترانسفر حقوقونو آلماق اوچون 13 میلیون یورو اؤدمک لازیم گله‌جک.
قئید ائدک کی، استیون انزونزی 2018-جی ایلده "سویلیا"دان "روما"یا 26.66 میلیون یورویا ترانسفر اولونوب. او، اؤتن مؤوسوم ایتالیا کلوبوندا کئچیردیگی 39 رسمی اویوندا 1 قول ووروب و 2 محصولدار اؤتورمه ائدیب. 30 یاشلی یاریم مودافیچی 2017-جی ایلدن دعوت آلدیغی فرانسا میللی‌سینده 14 اویون کئچیریب.
